તડકેશ્વર (માંડવી,સુરત)
તડકેશ્વર (માંડવી,સુરત) ભારત દેશના પશ્ચિમ ભાગમાં આવેલા  ગુજરાત રાજ્યના દક્ષિણ ભાગમાં આવેલા  સુરત જિલ્લાના કુલ ૯ (નવ) તાલુકાઓ પૈકીના એક એવા માંડવી  તાલુકામાં આવેલું એક  ગામ છે. તડકેશ્વર ગામમાં ખાસ કરીને મુસલમાન તેમ જ આદિવાસીઓ વસે છે. આ ગામમાં પ્રાથમિક શાળા, આંગણવાડી, માધ્યમિક શાળા, પંચાયતઘર, દૂધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે. જુવાર, મગફળી, ડાંગર, ચણા, વાલ, તુવર અને અન્ય શાકભાજી અહીંનાં ખેત- ઉત્પાદનો છે. આ ઉપરાંત કેટલાક ખેડૂતો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે.

આ ગામ માંડવીથી કીમ જતા રાજ્ય ધોરી માર્ગ પર આવેલું છે. ગામની બાજુમાંથી કાકરાપાર સિંચાઇ યોજનાની મોટી નહેર પસાર થાય છે. તડકેશ્વર ગામ આસપાસના ગામડાંઓ માટેનું વ્યાપારી મથક હોવાને કારણે અહીં નાના પાયે બજાર વિકાસ પામ્યું છે.

માંડવી તાલુકો(સુરત)
સુરત જિલ્લો